Sičuaninis maumedis

Sičuaninis maumedis (Larix mastersiana, ) – pušinių (Pinaceae) šeimos, maumedžių (Larix) genties spygliukus metanti, vienanamių medžių rūšis.

 Paplitimas 
Labai retas, įrašytas į tarptautinę raudonąją knygą. Savaime paplitęs Azijoje, endeminė rūšis Kinijos Sičuano provincijoje. Šiuo metu ten žinomos tik trys augavietėsthreatenedconifers.rbge.org.uk / Larix mastersiana Rehder & E.H.Wilson .

 Augimas 
Sičuaninis maumedis per metus pasistiebia daugiau kaip 30 cm aukščio, 10 metų užauga virš 4,5 m aukščioconifersociety.org / Larix mastersiana. 

 Augavietės 
Vakarų Sičuano provincijoje auga 2300-3500 m aukštyje. 

 Matmenys 
Sičuaniniai maumedžiai įprastai auga iki 25 m aukščio su 0,8 m skersmens kamienuconifers.org / Larix mastersiana. 

 Požymiai 
Sičuaninių maumedžių žievė pilkšvai ruda ar tamsiai ruda. Kankorėžiai rudai violetiniai, kada subręsta tampa rudi 2,5-4 cm ilgio ir  1,5-2 cm skersmens. Sėklų žvyneliai 0,8-1,1 × 1-1,3 cm. Sėklos šviesiai pilkos, įskaitant sparnelius 7-9 mm ilgioefloras.org / Larix mastersiana Rehder & E. H. Wilson in Sargent, Pl. Wilson. 2: 19. 1914.

 Savybės 
Anot Bannister ir Neuner (2001), priskiriamas 7 klimato atšiaurumo zonos numeriui, kadangi atlaiko minusinę -17.7°C -12.2°C temperatūrą.

 Panaudojimas 
Sičuaninių maumedžių mediena naudojama statybose, traukinių pabėgiams, baldų pramonėje. Šia rūšimi užsodinamos vietovės, kur anksčiau miškai neaugo. 

 Sinonimai 
Turi du sinonimustheplantlist.org / Larix mastersiana Rehder & E.H.Wilson :
 Larix griffithiana var. mastersiana (Rehder & E.H.Wilson) Silba
 Larix griffithii var. mastersiana (Rehder & E.H.Wilson) Silba

 Šaltiniai 

 Nuorodos 
 tropicos.org / Larix mastersiana Rehder & E.H. Wilson | Anglų k.
 eol.org / Larix mastersiana | Anglų k.
 arkive.org / Masters larch (Larix mastersiana)  | Anglų k.

Kategorija:Pušiniai
Kategorija:Medžiai ir krūmai